CELEX: 62018TN0218
Language: mt
Date: 2018-03-29 00:00:00
Title: Kawża T-218/18: Rikors ippreżentat fid-29 ta’ Marzu 2018 – Deutsche Lufthansa vs Il-Kummissjoni

4.6.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 190/36
            
         Rikors ippreżentat fid-29 ta’ Marzu 2018 – Deutsche Lufthansa vs Il-Kummissjoni
   (Kawża T-218/18)
   (2018/C 190/60)
   Lingwa tal-kawża: il-Ġermaniż
   
      Partijiet
   
   
      Rikorrenti: Deutsche Lufthansa AG (Köln, il-Ġermanja) (rappreżentant: A. Martin-Ehlers, avukat)
   
      Konvenuta: Il-Kummissjoni Ewoprea
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tannulla d-Deċiżjoni tal-Kummissjoni Ewropea tal-31 ta’ Lulju 2017 fil-Każ SA.47969, C(2017)5289 – L-Ajruport ta’ Hahn;
            
         
               —
            
            
               tikkundanna lill-konvenuta għall-ispejjeż tal-kawża.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka, essenzjalment, dan li ġej:
   
               —
            
            
               żbalji proċedurali, sa fejn il-konvenuta għamlet “deal” mar-Repubblika Federali tal-Ġermanja fir-rigward tal-evalwazzjoni tal-għajnuna mogħtija lil Flughafen Frankfurt-Hahn GmbH (iktar ’il quddiem “FFHG”) u lil Ryanair;
            
         
               —
            
            
               nuqqas ta’ teħid inkunsiderazzjoni ta’ elementi fattwali essenzjali, minkejja li l-konvenuta kellha għarfien sħiħ tagħhom fiż-żmien tal-adozzjoni tad-deċiżjoni kkontestata;
            
         
               —
            
            
               rappreżentazzjoni parzjalment inkorretta tal-fatti tal-kawża;
            
         
               —
            
            
               nuqqas ta’ teħid inkunsiderazzjoni ta’ għajnuna oħra favur FFHG li finalment ngħatat lil Ryanair bħala l-utent prinċipali tal-ajruport.